open-index/open-wikipedia-markdown huggingface dataset:
பிள்ளையார்விளை

**பிள்ளையார்விளை** (Pillayarvilai) என்பது தமிழ்நாட்டில் கன்னியாகுமரி மாவட்டத்திலுள்ள இராஜாக்கமங்கலம் வட்டாரம், எள்ளுவிளை ஊராட்சிகுட்பட்ட ஒரு கிராமமாகும்.

இராஜாக்கமங்கலம், குருந்தன்கோடு, அகஸ்தீஸ்வரம், தக்கலை ஆகியவை பிள்ளையார்விளைக்கு அருகிலுள்ள நகரங்களாகும். இது நாகர்கோவில் தொடருந்து நிலையத்திற்கு அருகில் உள்ளது. இங்கு ஸ்ரீமன் நாராயணசாமி கோயில் அமைந்துள்ளது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
சண்முகநாத பட்டணம்

**சண்முகநாத பட்டணம்** (*Shanmuganatha Pattanam*) என்பது தமிழ்நாடு, சிவகங்கை மாவட்டத்தில் தேவகோட்டைக்கு அருகில் அமைந்துள்ள ஒரு சிறிய கிராமம் ஆகும். இந்தக் கிராமம் 175 ஆண்டுகளுக்கும் மேற்பட்ட வரலாற்றைக் கொண்டிருக்கிறது. இங்கு மேல்நிலைப்பள்ளி, அஞ்சல் அலுவலகம், போக்குவரத்து வசதி (பேருந்து), நீர் வசதி, முதலியன உள்ளன.

## பள்ளிகள்
*நல்லக்கருப்பன் செட்டியார் தொடக்கப் பள்ளி
*வி.என்.டி. டி. அரசு மேல்நிலைப் பள்ளி
*இராமசாமி தொடக்கப் பள்ளி

## அரசு அலுவலகங்ள்
*தபால் அலுவலகம்

## கோயில்கள்
* சித்தி விநாயகர் கோயில்
* கருமாரியம்மன் கோயில்
* மூனிஸ்வரர் கோயில்
* தம்புருடைய ஐயனார் கோயில்
* நாகநாதர் கோயில்
* மதுரை வீரன் கோயில்
## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
திருமூலநகர்

**திருமூலநகர்** என்பது தமிழ்நாட்டுக் கன்னியாகுமரி மாவட்டத்திலுள்ள ஒரு மிகச்சிறிய ஊராகும்.

இங்கு ஏறத்தாழ, 175 வீடுகள் உள்ளன. இது ஏறத்தாழ 800 பேர் மக்கள்தொகையைக் கொண்டுள்ளது. இது அகஸ்தீஸ்வரம் வட்டத்திற்கு உட்பட்டது. இது திருநெல்வேலி மாவட்டத்தின் எல்லைப் பகுதியில் அமைந்துள்ளது.

பகுப்பு:கன்னியாகுமரி மாவட்டத்திலுள்ள கிராமங்கள்
பறக்கை ஏரி

**பறக்கை ஏரி** (*Parakkai Lake*) என்பது இந்தியாவின் தென்கோடிமுனையான கன்னியாகுமரி மாவட்டத்தில் பறக்கை கிராமத்தில் அமைந்துள்ள ஏரி ஆகும். இது சுசீந்திரம் நகரின் மேற்குப்பகுதியில் அமைந்துள்ளது. இது கன்னியாகுமரி மாவட்டத்தில் உள்ள பெரிய ஏரி ஆகும். பறக்கை ஏரி அருகே தேரூர் பறவைகள் சரணாலயம் அமைந்துள்ளது.

## மேற்கோள்கள்

பகுப்பு:கன்னியாகுமரி மாவட்ட ஏரிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஆங்கில நிறுத்தக்குறி

ஆங்கிலத்தில் உள்ள நிறுத்தக்குறிகள், (English punctuation) வெறும் வார்த்தைகளாக மட்டுமல்லாது காட்சிகளாக ஒரு வரியின் பொருளைப் புரிந்து கொள்ள வாசகருக்கு உதவுகிறது. இவை இரு முக்கிய அம்சங்களைக் கொண்டுள்ளன. முதலாவது  ஒலி நிறுத்தக்குறிகள், இது ஒரு வரியினை எவ்வாறு சத்தமாகப் படிக்க வேண்டும் என்பதற்குப் பயன்படுகிறது குறிப்பாக எந்தெந்த இடங்களில் சிறிய இடைவெளி விடவேண்டும் என்பதற்கு; இரண்டாவதாக, இலக்கண நிறுத்தக்குறிகள், வாக்கியத்தின் கட்டமைப்போடு இணைக்கப்பட்டுள்ளன. மொழி பற்றிய பரவலான விவாதத்தில், தவறான நிறுத்தக்குறிகளைப் பயன்படுத்துவதென்பது பெரும்பாலும் கல்வியின் தரமின்மையினை மற்றும் குறிபாடுகளைக் குறிப்பிடுகிறது.

## வெவ்வேறு நிறுத்தக்குறிகள் அல்லது குறியீடுகளின் பயன்பாடு
சொற்கள் வகைப்படுத்தப்பட்ட உரைகளின் அடிப்படையில் பின்வருமாறு (2013 இல்,சில சொல்வங்கி 1998 மற்றும் 1987 தேதியிட்டது) ஆங்கில நிறுத்தக்குறிகளுக்கான சராசரி அதிர்வெண்கள், 723,000 என ஒரு பகுப்பாய்வின் மூலம் தெரியவந்தது:

## மேற்கோள்கள்

பகுப்பு:நிறுத்தக்குறிகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
அறந்தாங்கி வருவாய் கோட்டம்

**அறந்தாங்கி கோட்டம்** (*Aranthangi division*) என்பது இந்தியாவில் தமிழ்நாட்டில் உள்ள புதுக்கோட்டை மாவட்ட வருவாய் கோட்டங்களில் ஒன்றாகும். இந்த வருவாய் கோட்டத்திற்குள் அறந்தாங்கி, ஆவுடையார்கோவில், மணமேல்குடி ஆகிய ஒன்றியங்கள் வருகின்றன. இதன் தலைமை இடம் அறந்தாங்கியிலிருந்து பேராவூரணி செல்லும் சாலையில் 500 மீட்டர் தொலைவில் அமைந்துள்ளது.

## மேற்கோள்கள்

பகுப்பு:புதுக்கோட்டை மாவட்ட வருவாய் கோட்டங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கொம்பாவிளை

**கொம்பாவிளை** (*Kombavilai*) என்பது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் அகசுதீசுவரம் தாலுகாவில் உள்ள  ஒரு கிராமம் ஆகும். நெல் வயல்களாலும், தென்னந் தோப்புகளாலும், தனிமம் செறிவூட்டப்பட்ட அரபிக்கடலாலும் கிராமம் சூழப்பட்டுள்ளது. ஆண்டு முழுவதும் இதமான காலநிலை, வடகிழக்கு மற்றும் தென்மேற்கு பருவமழை, போன்றவை இக்கிராமத்தின் சிறப்புகளாகும். ஏறக்குறைய இருநூறு பேர் இங்கு வசிக்கின்றனர். கொம்பவிளையில் சராசரி கல்வியறிவு 90% ஆகும். தேசிய சராசரியான 59.5% என்பதை விட இது மிக அதிகம்: ஆண்களின் கல்வியறிவு 91%, பெண்களின் கல்வியறிவு 89%.

## புவியியல்
கன்னியாகுமரியில் இருந்து மேற்கு கடற்கரை சாலையில் 5 கி.மீ. தொலைவிலும், நாகர்கோவில் நகரிலிருந்து 16 கிலோமீட்டர் தொலைவிலும் கடல் மட்டத்திலிருந்து 10 மீட்டர் உயரத்திலும் கொம்பாவிளை அமைந்துள்ளது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
நித்திரவிளை

**நித்திரவிளை** *(Nithiravilai)* இந்தியாவின் தமிழ்நாட்டில் கன்னியாகுமரி மாவட்டத்தில் கொல்லங்கோடு நகராட்சியில் உள்ள ஒரு சிற்றூராகும். இது கேரள மாநிலத்தின் அன்றாடத் தேவைகளை நிறைவு செய்யும் வணிக நகராகும். கேரள எல்லை இங்கிருந்து 3கி.மீ. தொலைவில் உள்ளது. இது  மார்த்தாண்டத்தில் இருந்து 14 கி.மீ. தொலைவில் உள்ளது. இது  கல்லியக்காவிளைக்குத் தெற்கே 9 கி.மீ. தொலைவில் அமைந்துள்ளது
இங்கு பல்வேறு சாதி மதங்களைச் சார்ந்த மக்கள் ஒற்றுமையுடன் வாழ்கிறார்கள்.

இங்கு பல்வேறு சாதி மதங்களைச் சார்ந்த மக்கள் ஒற்றுமையுடன் வாழ்கிறார்கள்.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
வீராணி ஆளூர் தொடருந்து நிலையம்

**வீராணி ஆளூர் (ஆளூர்) தொடருந்து நிலையம்** (*Viranialur railway station*, நிலையக் குறியீடு:*VRLR*) ஆனது திருவனந்தபுரம் - கன்னியாகுமரி வழித்தடத்தில் அமைந்துள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழுள்ள இந்த நிலையத்தில், அனைத்து பயணிகள் இரயில்களும் நிறுத்தப்படுகின்றன.

## மேற்கோள்கள்

## வெளி இணைப்புகள்
* வீராணி ஆளூர் தொடருந்து நிலையம்

பகுப்பு:கன்னியாகுமரி மாவட்டத்திலுள்ள தொடருந்து நிலையங்கள்
பகுப்பு:திருவனந்தபுரம் தொடருந்து கோட்டம்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
நாகர்கோவில் நகரத் தொடருந்து நிலையம்

**நாகர்கோவில் நகரத் தொடருந்து நிலையம்** (*Nagercoil Town railway station*, நிலையக் குறியீடு:*NJT*) ஆனது ஆளுர் தொடருந்து நிலையத்திற்கும், நாகர்கோவில் சந்திப்பு தொடருந்து நிலையத்திற்கும் இடையில், திருவனந்தபுரம்-நாகர்கோவில்-கன்னியாகுமரி வழிதடத்தில் அமைந்துள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழ் உள்ள இந்த நிலையத்தில், பதினெட்டு தொடருந்துகள் நிறுத்தப்படுகின்றன. இந்த நிலையம் வடசேரி பேருந்து நிலையத்திற்கு அருகிலேயே உள்ளது.

## மேற்கோள்கள்

## வெளி இணைப்புகள்
* நாகர்கோவில் நகரத் தொடருந்து நிலையம்

பகுப்பு:கன்னியாகுமரி மாவட்டத்திலுள்ள தொடருந்து நிலையங்கள்
பகுப்பு:திருவனந்தபுரம் தொடருந்து கோட்டம்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
காவடி யாத்திரை

**காவடி யாத்திரை** அல்லது **கான்வர் யாத்திரை**  (Kānvar or  Kavad Yātrā)  (தேவநாகரி: कांवड़ यात्रा), வட இந்தியாவில் ஆண்டுதோறும் சாதுர்மாஸ் விரத காலத்தில், (சூலை 15 முதல் ஆகஸ்டு 15 முடிய முப்பது நாட்கள்),   தில்லி, உத்தரப் பிரதேசம், பிகார், ஜார்கண்ட், சத்தீஸ்கர், அரியானா, பஞ்சாப், இராஜஸ்தான் மற்றும் மத்தியப் பிரதேச மாநிலங்களைச் சேர்ந்த இலட்சக்கணக்கான சிவபக்தர்கள் சோமவார விரதம் மேற்கொண்ட பின்னர், காவடி ஏந்தி,  தொலைதூரத்தில் உள்ள அரித்துவார், கங்கோத்திரி, கோமுகம், கேதார்நாத், வாரணாசி, பிரயாகை போன்ற புனித தலங்களுக்கு கால்நடையாக யாத்திரை மேற்கோண்டு, புனித கங்கை நீரை சேமித்து, அதனை தங்கள் சொந்த ஊரில் உள்ள சிவலிங்கத்திற்கு, அமாவாசை  அல்லது மகா சிவராத்திரி அன்று கங்கை நீரால் அபிசேகம் செய்வார்கள். 

2010 மற்றும் 2011ம் ஆண்டுகளில் 12 மில்லியன் சிவபக்தர்கள் காவடி ஏந்தி அரித்துவார் வரை கன்வர் யாத்திரை மேற்கொண்டுள்ளனர். 

தேசிய நெடுஞ்சாலை எண் 58 வழியாக அரித்துவாருக்கு கால்நடையாக செல்லும் யாத்திரை மேற்கொள்ளும் பக்தர்களின் வசதிக்காக, சூலை – ஆகஸ்டு மாதங்களில் இந்த நெடுஞ்சாலையில் போக்குவரத்து மாற்றம் செய்யப்படுகிறது.

## நம்பிக்கைகள்
காவடி யாத்திரையின் போது பக்தர்கள் அத்தி மரத்தை பார்ப்பது கெட்ட சகுனமாக கருதுகின்றனர்.  மேலும் காவேடி யாத்திரையின் போது பக்தர்கள் ரிஷிகேஷ் பகுதிக்கு யாத்திரை செல்வதில்லை.

## மேற்கோள்கள்

## வெளி இணைப்புகள்
* 

பகுப்பு:சிவ விரதங்கள்
பகுப்பு:இந்து சமய விரதங்கள்
பகுப்பு:இந்து சமய விழாக்கள்
செ. சதாசிவம்

**செ. சதாசிவம்** (*S. Sadasivam*) ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1971 தேர்தலில் ஆண்டிமடம் சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

## ஆதாரங்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1920 பிறப்புகள்
சின்னதுறை

**சின்னதுறை** *(Chinnathurai)* இந்தியாவின் தமிழ்நாடில் கன்னியாகுமரி மாவட்டத்தில் உள்ள சிற்றூராகும்.  இது இந்தியத் தீவகத்தினந் தெற்கு முனையில் உள்ள தூத்தூர் பேரூராட்சியின் பகுதியாகும். இதற்கு அருகாமையில் மேற்கே கேரள மாநிலத் திருவனந்தபுரமும் கிழக்கே தமிழ்நாட்டின் நாகர்கோயிலும் ஆகிய இருநகரங்கள் அமைந்துள்ளன. இது கடற்கரைப் பகுதி சார்ந்த மீன்பிடிதொழில் ஊராகும். இங்கு சுறாக்களும் பெருமீன் வகைகளும் பிடிக்கப்படுகின்றன.

### காலநிலை
சின்னதுறை வெப்ப மண்டலக் காலநிலையைப் பெற்றுள்ளதால் இங்கு பருவ வேருபாடுகள் உணரப்படுவதில்லை. சராசரி பெரும வெப்பநிலை 34 °செ ஆகும். சராசரி சிறும வெப்பநிலை 21 °செ ஆகும். உயர் ஈரப்பதம் பருவமழியின்போது 90% ஆக அமைகிறது.

### கல்வி
சின்னதுறையில் கல்விகற்றோர் வீதம் உயர்வாக உள்ளது. 2017 ஆம் ஆண்டு மக்கள்தொகைக் கணக்கெடுப்பின்படி, இவ்வூர் 99.5% கற்றோர் வீதத்தைப் பெற்றுள்ளது.  ஆண்களின் கற்றோர் வீதம் 99%  ஆகவும் பெண்களின் கற்றோர் வீதம் 100% ஆகவும் உள்ளது. இங்குள்ள உயர்வான கல்வி வளர்ச்சிக்கு கிறிஸ்தவ அமைப்புகள் காரணமாகும். தூய யூதெ கல்லூரி உயர்கல்வி வளர்ச்சியில் பெரும்பங்கு வகித்துள்ளது. பெரும்பாலான மக்கள் நன்கு கல்விகற்று பல பன்னாட்டுக் குழுமங்களில் பணிபுரிகின்றனர். பலர் பல அயல்நாடுகளில் வாழ்கின்றனர்.

இந்த ஊருக்குள்ளேயே நான்கு பள்ளிகளும் ஒரு கல்லூரியும் உள்ளன. இருபள்ளிகள் ஊருக்கு வெளியே அமைந்துள்ளன. தூய யூதெ குமுகக் கூடம் பொதுக்கூடமாகப் பயன்படுகிறது. தூய யூதெ விளையாட்டுக் குழு ஒரு நூலகத்தையும் பேணுகிறது. அரசு சார்ந்த ஒரு சிறு அஞ்சலகமும், பெட்ரோல் வங்கியும் மக்களின் தேவைகளை நிறைவு செய்கின்றன.

## மேற்கோள்கள்

## உசாத்துணை
#https://cdn.s3waas.gov.in/s38fe0093bb30d6f8c31474bd0764e6ac0/uploads/2018/04/2018040615.pdf
#https://cdn.s3waas.gov.in/s38fe0093bb30d6f8c31474bd0764e6ac0/uploads/2018/04/2018040615.pdf
#http://chinnathrai.webs.com/
#https://web.archive.org/web/20091201181014/http://www.chinnathurai.net/

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
செ. கந்தப்பன்

**செ. கந்தப்பன்** (*S. Kandappan*)(15 சூலை, 1933-11 மே 1990) என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். சேலம் மாவட்டம் எடப்பாடியினைச் சார்ந்த இவர், எடப்பாடி உயர்நிலைப் பள்ளியிலும், திருச்சிராப்பள்ளி ஜமால் முகமது கல்லூரியிலும் சென்னை, மாநிலக் கல்லூரியிலும் பள்ளிக் கல்வி மற்றும் கல்லூரிக் கல்வியினை பயின்றுள்ளார். திராவிட முன்னேற்றக் கழக உறுப்பினரான, கந்தப்பன் 1971ஆம் ஆண்டு நடந்த சட்டமன்றத் தேர்தலில், திருச்செங்கோடு தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## ஆதாரங்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சேலம் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:1933 பிறப்புகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:மாநிலக் கல்லூரி மேனாள் மாணவர்கள்
பகுப்பு:1990 இறப்புகள்
குள்ளமணி

**குள்ளமணி** (1952 – 25 திசம்பர் 2013) என்பவர்  தமிழ்த் திரைப்பட நகைச்சுவை நடிகர் ஆவார். இவர்   500 க்கும் மேற்பட்ட தென் இந்திய படங்களில் நடித்துள்ளார் . கரகாட்டக்காரன், அபூர்வ சகோதரர்கள், பணக்காரன், மை டியர் மார்த்தாண்டன் ஆகியவை இவர் நடித்த பிரபலமான திரைப்படங்களாகும் .

## நடித்த திரைப்படங்கள்

## மரணம்
சிறுநீரக செயலிழப்பு காரணமாக ஒரு மாத காலமாக கீழ்பாக்கம் அரசு மருத்துவமணையில் அனுமதிக்கப்பட்டிருந்த குள்ளமணி   2013 ஆம் ஆண்டு திசம்பர் 25 ஆம் தேதி மரணமடைந்தார்.

## மேற்கோள்கள்

## வெளி இணைப்புகள்
* 

பகுப்பு:1952 பிறப்புகள்
பகுப்பு:2013 இறப்புகள்
பகுப்பு:புதுக்கோட்டை மாவட்ட மக்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்நாட்டுத் திரைப்பட நடிகர்கள்
விரிவிளை

**விரிவிளை** என்பது தமிழ்நாட்டின், கன்னியாகுமரி மாவட்டத்தில் அமைந்துள்ள ஒரு சிறிய கிராமமாகும். இது நீர்வளம் மிக்கதாகவும், தோட்டங்கள் நிறைந்ததாகவும் உள்ள பகுதியாகும். தாமிரபரணி ஆற்றுநீர் இவ்வூர் வழியாகப் பாய்ந்து வளப்படுத்தியபின் விரிவிளையிலிருந்து 6 கி.மீ தொலைவில் அரபிக்கடலில் கலக்கிறது.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
ஸ்காட் கிறிஸ்துவக் கல்லூரி

**ஸ்காட் (இசுகாட்) கிறிஸ்தவ கல்லூரி** தமிழ்நாட்டில் நாகர்கோவிலில் உள்ளது. தமிழ்நாட்டிலுள்ள மிகவும் பழமையான கல்லூரிகளில் இதுவும் ஒன்று.

## தொடக்கம்
1806இல் மைலாடியில் ஒரு கல்வி நிறுவனத்திற்கான தொடக்கப்புள்ளியாக ஆரம்பிக்கப்பட்டது. பின்னர் அங்கிருந்து 1983இல் நாகர்கோயிலுக்கு மாற்றப்பட்டது. 13 பிப்ரவரி 1893 இல் அதிகாரப்பூர்வமாக இக்கல்லூரி தொடங்கப்பட்டதாக அறிவிக்கப்பட்டது. 1971 இல் இடப்பற்றாகுறையின் காரணமாக, இக்கல்லூரி தற்பொழுதுள்ள பார்வதிபுரத்திற்கு மாற்றப்பட்டது. முதலில் இருந்த இடத்தில் தற்பொழுது 'மகளிர் கிருத்துவ கல்லூரி, நாகர்கோயில்' செயல்பட்டுக்கொண்டிருக்கிறது. இக்கல்லூரி ஒரு அரசு உதவி பெறும் கல்லூரி. 1990 களில் இருந்து தொடங்கப்பட்ட புதிய படிப்புகள் அனைத்தும் சுயநிதி படிப்புகளாகத் தொடங்கப்பட்டது.

## தன்னாட்சி
2005-2006 கல்வியாண்டில் இருந்து, இக்கல்லூரிக்கு பல்கலைக்கழக மானியக் குழுவினால் தன்னாட்சி தகுதி நிலை வழங்கப்பட்டது.

## மேற்கோள்கள்

## வெளியிணைப்புகள்
*

பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
அம்பன்காலை

[வலது|thumb|[வட்டக் கோட்டை கோட்டையிலிருந்து கடலின் தோற்றம்]]
[வலது|thumb|[மாத்தூர் தொட்டிப் பாலம், திருவட்டாறு அருகில், தெற்காசியாபின் மிக நீளமான தொட்டிப் பாலம்]]
வலது|thumb|திற்பரப்பு அருவி
**அம்பன்காலை** (*Ambankalai*) என்பது இந்தியாவின் தமிழ்நாட்டில் கன்னியாகுமரி மாவட்டத்திலுள்ள திருவட்டாறு என்ற ஊருக்கு அருகிலுள்ள ஒரு சிறிய கிராமமாகும். இங்கு விவசாயம் தான் முக்கிய தொழிலாகும். வாழை, தென்னை, மிளகு போன்ற பயிர்கள் அதிகமாக பயிரிடப்படுகின்றன. பேச்சிப்பாறை, பெருஞ்சாணி மற்றும் கோதையாறு அணையிலிருந்து பாசனத்திற்குத் தேவையான நீர் கிடைக்கிறது.  தமிழ் மற்றும் மலையாளம் பேசும் மக்கள் இங்கு வாழ்கின்றனர்.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
ஏ. எஸ். சுப்பராஜ்

**ஏ. எஸ். சுப்பராஜ்** (சூலை 28, 1914 - 22 பிப்ரவரி, 1963) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1952 ஆம் ஆண்டு நடந்த சட்டமன்றத் தேர்தலில், உத்தமபாளையம் தொகுதியில் இருந்து இந்திய தேசிய காங்கிரஸ் வேட்பாளராகவும், 1957 மற்றும் 1962 தேர்தல்களில், போடிநாயக்கனூர் தொகுதியிலும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

இவர் ஒரு முக்கிய செட்டியார் குடும்பமான போடிநாயக்கனூர் பங்கஜம் குடும்பத்தைச் சேர்ந்தவர் ஆவார்.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1914 பிறப்புகள்
பகுப்பு:1963 இறப்புகள்
பகுப்பு:தேனி மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தேனி அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பேயோடு

**பேயோடு** (Peyod) என்பது தமிழ்நாடு கன்னியாகுமரி மாவட்டத்திலுள்ள நாகர்கோவிலுக்கு அருகிலுள்ள ஒரு சிறிய கிராமமாகும். இது நாகர்கோவிலிலிருந்து குளச்சல் செல்லும் வழியில் அமைந்துள்ளது. இராஜாக்கமங்கலம், வெள்ளிச்சந்தை மற்றும் முட்டம் ஆகியவை பேயோடு கிராமத்திற்கு அருகிலுள்ள ஊர்களாகும். 2001 ஆம் ஆண்டின் மக்கள்தொகை கணக்கெடுப்பின்படி இங்குள்ள மொத்த மக்கள்தொகை 586 ஆகும். இதில் 10 சதவீதம் பேர் குழந்தைகள் ஆவர்.  பேயோடு கிராமத்தின் எழுத்தறிவு 73 சதவீதம் ஆகும். இதில் ஆண்கள் 79 சதவீதம் பெண்கள் 67 சதவீதம் ஆவர். இங்குள்ள மக்களின் முக்கியத் தொழில் விவசாயம் ஆகும்.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
உருளைக்கிழங்கு இலை

வலது|thumb|சாதாரண தக்காளி இலைகள், உருளைக்கிழங்கு பாணியில் இல்லை
**உருளைக்கிழங்கு இலை** (*Potato leaf*, PL) என்பது தக்காளி செடிகள் வெளிப்படுத்துகின்ற இரண்டு முக்கிய வகை இலைகளில் ஒன்றாகும். மற்றொரு வகை "வழக்கமான இலை" ("regular leaf", RL) என குறிப்பிடப்படுகிறது. உருளைக்கிழங்கு இலை தக்காளி வகைச் செடியானது வழக்கமான ரம்ப வடிவ இலையைப் போலல்லாமல் மென்மையான முனை கொண்ட இலையைக் கொண்டிருக்கும். நீள்வட்ட வடிவம் பெரிய வளைவுகளை பிரிக்கும் குறிப்புகளைக் கொண்டிருக்கும். அதன் நிறம் இருண்ட பச்சை நிறமாகும்.

உருளைக்கிழங்கு இலை தக்காளியின் எடுத்துக்காட்டுகள் பிராண்டிவைன், ப்ரூடென்ஸ் பர்பில், பிராண்டி போய் மற்றும் பல. உருளைக்கிழங்கு இலை அரியவகை குணங்களை உடையவை.

## குறிப்புகள்

பகுப்பு:இலைகள்
ஹரனின் படித்துறை

[right|300px|thumb|மாலை நேரத்தில் [சிவன்| ஹரனின் படித்துறை, அரித்துவார்]]

**ஹரனின் படித்துறை** *(Har Ki Pauri)* (இந்தி: हर की पौड़ी), வட இந்தியாவில் உள்ள உத்தராகண்ட் மாநிலத்தின் அரித்துவார் நகரத்தில் பாயும் கங்கை ஆற்றின் கரையில் அமைந்த புகழ் பெற்ற படித்துறைக்கு ஹரனின் படித்துறை என்பர்.

## பெயர்க் காரணம்
வடமொழியில் **ஹரன்** என்பதற்கு சிவன் என்றும் **பௌரி** என்பதற்கு படித்துறை என்றும் பொருளாகும்.

## சிறப்புகள்
ஹரனின்  படித்துறையின் ஒரு கல்லில் ஹரியின் பாதங்கள் பொறிந்துள்ளது.

## விழாக்கள், பூஜைகள்
கங்கை ஆறு மலையிலிருந்து இறங்கி, முதலில்  அரித்துவார் சமவெளியில் பாய்கிறது.
அரித்துவாரில் பாயும் கங்கை ஆற்றின் மேற்கு கரையில் உள்ள ஹரனின் படித்துறையில் நாள்தோறும் மாலை ஆறு மணி அளவில், வாரணாசியில் நடைபெறுவது போன்று, கங்கா ஆரத்தி பூஜை நடைபெறுகிறது.
மேலும் 12 ஆண்டுகளுக்கு ஒரு முறை ஹரனின் படித்துறையில் உலகப் புகழ் பெற்ற கும்பமேளா நடைபெறுகிறது.

## இதனையும் காண்க
* அரித்துவார்
* கங்கா ஆரத்தி

## மேற்கோள்கள்

*

பகுப்பு:புண்ணிய தீர்த்தங்கள்
ஜெயராமன் மதனகோபால்

**ஜெயராமன் மதனகோபால்** (*Jayaraman Madanagopal*) என்பவர் இந்திய நாட்டைச் சேர்ந்த தமிழக முன்னாள் துடுப்பாட்ட ஆட்டக்காரர் ஆவார். இவர் 7 நவம்பர் 1974 ஆம் ஆண்டு பிறந்தவர். 
இவர் தற்பொழுது மட்டை பந்து ஆட்டத்தில் நடுவராக இருக்கிறார். ரஞ்சிக் கோப்பை ஆட்டங்களில் பங்கேற்றுள்ளார்.

## மேற்கோள்கள்

## வெளி இணைப்புகள்
* 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சென்னை துடுப்பாட்டக்காரர்கள்
பகுப்பு:1974 பிறப்புகள்
எண்ணெய்

**எண்ணெய்** (*oil*) என்பது முனைவுத்தன்மையற்ற, சூழல் வெப்பநிலையில் பிசுக்குமை தன்மை கொண்ட நீர்மமாக இருக்கும் ஒரு வேதிப்பொருள் ஆகும். இது நீரில் கரையாததும், கொழுமியங்களில் கரையும் தன்மை கொண்டதுமாகும். இவை உயர் கார்பன், ஐதரசன் அளவைக் கொண்டிருப்பதுடன், இலகுவில் எரியும் தன்மை கொண்டதாகவும், மேற்பரப்புச் செயலியாகத் தொழிற்படுவதாகவும் காணப்படும்.

## எண்ணெய் & Oil சொல் மூலம்
தமிழில் எள், நெய் ஆகிய இரண்டு சொற்களின் கூட்டுச் சொல்லாக (எள் + நெய் = எண்ணெய்) எண்ணெய் வந்தது. எள்ளிலிருந்து எடுக்கப்படும் நெய்யையே முதலில் குறித்தது எனினும், இப்போது எல்லா தாவர நெய்களையும் குறிக்கும் பொது தமிழ் சொல்லாக மாறிவிட்டது.
Oil என்ற சொல் Olive என்ற ஆங்கில சொல்லில் இருந்து வந்தது. இன்று Oil என்ற சொல் தாவர எண்ணெய்கள், விலங்கு எண்ணெய்கள் மற்றும் கனிம எண்ணெய்களை குறிக்கும் பொது ஆங்கில சொல்லாக மாறிவிட்டது.

## எண்ணெய் கிடைக்கும் வழிகள்
தாவரங்களில் கிடைக்கும் எண்ணெய்கள், விலங்குகளில் கிடைக்கும் எண்ணெய்கள், பூமியில் தோண்டி எடுக்கப்படும் எண்ணெய்கள் என வெவ்வேறு வகை எண்ணெய்கள் கிடைக்கின்றன

## சமையலில் எண்ணெய்
தமிழர்களின் அன்றாட வாழ்வில் இடம் பிடித்திருக்கும் மிக முக்கியமான உணவுப்பொருள் எண்ணெய் ஆகும். அந்த எண்ணெய் பல வகைப்படும். அவை எண்ணெய் வித்துகளில் இருந்து பெறப்படுகின்றன.

### எண்ணெய் வித்துகள்
* எள்
* ஆமணக்கு
* வேம்பு
* புன்னை
* இலுப்பை
* தேங்காய்
* நிலக்கடலை
* கடுகு
* பனை
* சூரியகாந்தி
* ஆலிவ்
* சோயா

### நல்லெண்ணெய்
எண்ணெய் என்பது எள்ளிலிருந்து பெறப்படும் நல்லெண்ணெயை மட்டுமே முதலில் குறித்தது. கிறிஸ்துவின் சம காலத்திலும் அதற்கு  முன்னரும் நல்லெண்ணெய் தமிழர் சமையலில் பயன்பட்டு வந்துள்ளது.

### விளக்கெண்ணெய்
ஆமணக்கு விதையினைச் செக்கிலிட்டு பெறப்படும் எண்ணெய் விளக்கெண்ணெயாகும். இது தலையில் தேய்த்துக் கொள்ளவும்  மருந்துப் பொருளாகவும் பயன்படுகிறது.

### புன்னை எண்ணெய்
புன்னை மரத்தின் விதைகளில் இருந்து புன்னை எண்ணெய் பெறப்படுகிறது. இது விளக்கு எரிக்க பயன்படுகிறது.

### கடலை எண்ணெய்
நிலக்கடலையிலிருந்து தயாரிக்கப்படும் எண்ணெய் கடலை எண்ணெய் என அழைக்கப்படுகிறது.

### தேங்காய் எண்ணெய்
தென்னை மரத்தில் இருந்து பெறப்படும் தேங்காயை வெயிலில் இட்டு காய வைத்து, செக்கிலிட்டு ஆட்டி  பெறப்படும் எண்ணெய் தேங்காய் எண்ணெயாகும்.

### சளம்பனை எண்ணெய்
பனையின் ஒரு வகையான சளம்பனையிலிருந்து தயாரிக்கப்படும் எண்ணெய்  சளம்பனை எண்ணெய் ஆகும்.

## மேற்கோள்கள்

## வெளி இணைப்புகள்

* Petroleum Online e-Learning resource from IHRDC


பகுப்பு:வேதிப் பொருட்கள்
பகுப்பு:நீர்மங்கள்
பகுப்பு:உணவுகள்
இரங்கச்சாரி மாதவன்

**இரங்கச்சாரி மாதவன்** (*Rangachari Madhavan*) என்பவர் இந்திய நாட்டின் முன்னாள் முதல்தர துடுப்பாட்ட வீரராவார். இவர் 29 அக்டோபர் 1960 ஆம் ஆண்டு அக்டோபர் மாதம் 29 ஆம் தேதியன்று  பிறந்தார். முதல்தரப் போட்டிகளில் இவர் தமிழ்நாட்டுக்காக விளையாடினார்.
 
## வாழ்க்கைக் குறிப்பு
சென்னையில் பிறந்து வளர்ந்த மாதவன் துடுப்பாட்டத்தில் மட்டையாளராகவும் பந்துவீச்சாளராகவும் விளையாடினார். இடது கை மட்டையாளராகவும் இடதுகை மெதுவாக இடது கை மரபுவழா பந்துவீச்சாளராகவும் பந்துகளை வீசும் திறன் பெற்றிருந்தார். அகவை 19 உட்பட்டோர் போட்டிகளில் தேர்வானதற்கு முன்னர் 39 முதல் தர ஆட்டங்களிலும் 5 பட்டியல் அ ஆட்டங்களிலும் பங்கேற்றுள்ளார். 1989/90 காலங்களில் இவர் தனது கடைசி  முதல்தர மட்டைபந்து ஆட்டத்தை ஆடியுள்ளார். அப்போது அவரது அகவை 29.

மாதவன் தொழில் ரீதியாக பட்டயக் கணக்காளராக இருந்தார். பத்து வருடங்கள் மத்திய கிழக்கில் வாழ்ந்த இவர் 2000 ஆம் ஆண்டுகளின் மத்தியில் சென்னை திரும்பினார். தமிழகத்தின் 19 வயதுக்குட்பட்ட தேர்வுக் குழு உறுப்பினராக நியமிக்கப்பட்டார். பின்னர் அவர் மூத்த அணி தேர்வுக் குழுவில் உறுப்பினரானார். அதன் பிறகு இவர் அதன் தலைவராகவும் ஆனார்.
## மேற்கோள்கள்

## புற இணைப்புகள்
* 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:1960 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:சென்னை மக்கள்
விஜய குமார் யோமகேஷ்

**விஜய குமார் யோமகேஷ்** (*Vijaykumar Yo Mahesh*) (பிறப்பு: டிசம்பர் 21, 1987), தமிழ்நாடு அணிக்காக விளையாடிய முன்னாள் இந்தியத் துடுப்பாட்ட வீரர் ஆவார். இவர் 21 டிசம்பர் 1987ம் ஆண்டு பிறந்தவர். வலது மட்டைப் பந்து ஆட்டக்காரர் மற்றும் வலது கை பந்து வீசும் திறன் படைத்தவர். சென்னையில் உள்ள செயின்ட் பேட் ஆங்கிலோ இந்தியன் மேல்நிலைப் பள்ளியில் படித்தார்.

## அறிமுகம்
இவர் செப்டம்பர் 2005 இல் ஆத்திரேலியாவுக்கு எதிரான தொடருக்கான இந்தியாவின் 19 வயதிற்குட்பட்டோருக்கான ஒரு நாள் அணியில் நுழைந்தார். மேலும், இலங்கையில் நடந்த ஆப்ரோ-ஆசிய கோப்பை மற்றும் 2006 க்கு உட்பட்ட 19 வயதிற்குட்பட்டோருக்கான துடுப்பாட்ட உலகக் கோப்பை இரண்டிலும் அணியில் தனது இடத்தை தக்கவைத்துக்கொள்ள போதுமான அளவு விளையாடினார்.

19 வயதிற்குட்பட்டோருக்கான பத்து போட்டிகளில் இவர் 15 ஆட்டக்காரர்களை வீழ்த்தினார். சராசரியாக 32 பந்துகளில் ஒரு ஆட்டக்காரரை வீழ்த்தினார். மட்டை பந்து அடிப்பதில் இவர் திறன் குறைவாக பெற்றிருந்ததால், பதினோராவது ஆட்டக்காரராக மைதானத்தில் இறக்கப்படுவார். 2008 முதல் 2010 வரையான ஆண்டுகளில் டெல்லி கேபிடல்ஸ் அணிக்காக இந்தியன் பிரீமியர் லீக் ஆட்டங்களில் விளையாடியுள்ளார்.
பின்னர் 2011 இல் சென்னை சூப்பர் கிங்ஸ் அணிக்காக ஒப்பந்தம் செய்யப்பட்டார். பின்னர், 2012 இந்தியன் பிரீமியர் லீக்கின் முடிவில் விடுவிக்கப்பட்டார். இந்தியாவின் உள்நாட்டு 50 ஓவர் போட்டியான 2009-10 விஜய் ஹசாரே டிராபியில் அதிக விக்கெட்டுகளை வீழ்த்தினார். இவர் வலது-இடது என இரு திசைகளிலும் பந்தை சுழற்றும் திறன் பெற்றவர்.

## ஓய்வு
20 டிசம்பர் 2020 அன்று, மகேஷ் அனைத்து வகையான துடுப்பாட்டங்களிலிருந்தும் ஓய்வு பெறுவதாக அறிவித்தார்.
## மேற்கோள்கள்

## வெளி இணைப்புகள்
*cricinfo

பகுப்பு:1987 பிறப்புகள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மவுண்ட் சியோன் பொறியியல் மற்றும் தொழில்நுட்பக் கல்லூரி

**மவுண்ட் சீயோன் பொறியியல் மற்றும் தொழில்நுட்ப கல்லூரி** (*Mount Zion College of Engineering and Technology*) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் 2001ஆம் ஆண்டு நிறுவப்பட்ட தனியார் பொறியியல் கல்லூரி ஆகும். இக்கல்லூரி மவுண்ட் சியோன் கிறித்தவ கல்வி அறக்கட்டளையால் நடத்தப்படுகிறது.

## அமைவிடம்
இக்கல்லூரி புதுக்கோட்டை மாவட்டம், திருமயம் வட்டம் புதுக்கோட்டை-திருப்பத்தூர் சாலையில் லேணா விளக்குப் பகுதியில் அமைந்துள்ளது.

## இணைப்பு
இக்கல்லூரி சென்னை அண்ணா பல்கலைக்கழகத்தின் இணைவு பெற்றுள்ளது. புதுதில்லியில் உள்ள அகில இந்திய தொழில்நுட்பக் கல்விக் குழு அங்கீகாரம் பெற்றது. பெங்களூர் தேசிய தர நிர்ணய அவையின் தரச்சான்றும் இக்கல்லூரி பெற்றுள்ளது. ..

## மேற்கோள்கள்

## வெளி இணைப்புகள்
* மவுண்ட் சீயோன் பொறியியல் மற்றும் தொழில்நுட்ப கல்லூரி யின் அதிகாரப்பூர்வ இணையதளம்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
கோமுகம்

**கோமுகம்** அல்லது **பசுமுகம்** (Gomukh) இந்தியாவின் உத்தரகாண்ட் மாநிலத்தில் கங்கோத்ரியின்  பனி மூடிய கொடுமுடிகளிலிருந்து பாகீரதி ஆற்றின் உற்பத்தியாகும் இடமாகும். பாகீரதி ஆறு, கங்கை ஆற்றின் தாய் ஆறு ஆகும்.

இமயமலையில் அமைந்துள்ள கோமுகம், உத்தரகாசி மாவட்டத்தில் 13,200 அடி (4,023 மீ) உயரத்தில் அமைந்துள்ளது.  இந்துக்களின் புனிதத் தலமான கங்கோத்ரி கோமுகத்தின் அடிவாரத்தில் அமைந்துள்ளது. மலையேற்ற வீரர்களுக்கு கோமுகம் முக்கியமான இடமாகும்.

## பெயர்க் காரணம்
வட மொழியில் *கோ*  என்பதற்கு பசு என்றும், *முக்* என்பதற்கு முகம் என்றும் பொருளாகும். இக்கொடுமுடி *பசுவின் முகம்*  போன்று காணப்படுவதால் *கோமுகம்*  என்று பெயராயிற்று.

## புவியியல்
  
கோமுகம்,  கங்கோத்திரியிலிருந்து 18 கி.மீ. தொலைவிலும், 4255 மீட்டர் உயரத்திலும் அமைந்துள்ளது. பனிபடர்ந்த கங்கோத்ரி கொடுமுடியின் பசுவின் முகவாயில் போன்று அமைந்த கோமுகத்திலிருந்து, கங்கை ஆற்றின் தாய் ஆறான பாகீரதி ஆறு உற்பத்தி ஆகிறது.

## இதனையும் காண்க

* கங்கோத்ரி
* உத்தரகண்டின் நான்கு புனித தலங்கள்

## மேற்கோள்கள்

## வெளி இணைப்புகள்
*Origin Of Ganga in Gaumukh/Gangotri -காணொளி
*Snout of GOMUKH glacier - source of the river Ganges- காணொளி
* GOMUKH YATRA PART – I - காணொளி
* Gaumukh 2 காணொளி

பகுப்பு:உத்தராகண்டத்தின் புவியியல்
பகுப்பு:உத்தரகாசி மாவட்டம்
பகுப்பு:இந்து யாத்திரைத் தலங்கள்
நாட்டாம்பட்டி

**நாட்டாம்பட்டி** (*Nattampatti* ) என்பது இந்தியாவிலுள்ள , தமிழ்நாடு மாநிலத்தில் புதுக்கோட்டை மாவட்டத்தின்  அரிமளம் ஊராட்சி ஒன்றியத்தில்  கும்மங்குடி ஊராட்சி அமைந்துள்ளது. இந்த கும்மங்குடி ஊராட்சிக்குட்பட்ட  12 கிராமங்களில் ஒன்று நாட்டாம்பட்டி கிராமம் ஆகும். இது திருமயம் சட்டமன்றத் தொகுதிக்குட்பட்டதுமாகும். 1982 ஆம் ஆண்டு முதல் இங்கு ஊராட்சி ஒன்றியத் தொடக்கப்பள்ளி இயங்கி வருகிறது.

## மேற்கோள்கள்


பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
டீ. வி. பார்த்தசாரதி

**டி.வி. பார்த்தசாரதி** (*T. V. Parthasarathi*) இந்தியாவின் தமிழ்நாட்டைச் சேர்ந்த ஒரு மட்டைப்பந்து வீரர் ஆவார். 1916 ஆம் ஆண்டு நவம்பர் மாதம் 11 ஆம் நாள் பிறந்தார். மேற்கு வங்கம், மைசூர், மெட்ராசு துடுப்பாட்ட அணிகளுக்காக முதல் தரப் போட்டிகளில் விளையாடியுள்ளார்.. 1988 ஆம் ஆண்டு திசம்பர் மாதம் 5 ஆம் நாள் தன்னுடைய 72 ஆவது வயதில் காலமானார். 

## மேற்கோள்கள்

## புற இணைப்புகள்
* 
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:1916 பிறப்புகள்
பகுப்பு:1988 இறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:தமிழ்நாடு துடுப்பாட்டக்காரர்கள்
வே. இராஜகுரு

**வே. இராஜகுரு** என்பவர் இராமநாதபுரம் மாவட்டம் திருப்புல்லாணி அரசு மேல்நிலைப்பள்ளியில் ஆங்கில ஆசிரியராக பணியாற்றும் தொல்லியல் ஆய்வாளர் ஆவார். இவர் பள்ளியளவில் மாணவர்களின் தொல்லியல் மற்றும் வரலாற்று ஆர்வத்தைத் தூண்டி பதிவு செய்யப்படாத பல்வேறு தொல்லியல் தடயங்களையும் வரலாற்று பதிவுகளையும் ஊடகங்கள் வாயிலாக வெளிப்படுத்தி வருகிறார். ஆங்கிலப் பாடத்தில் முதுநிலை நிறைஞர் பட்டம் பெற்றுள்ளார்.

## தொல்லியல் ஆய்வுகள்
இராமநாதபுரம் மாவட்டத்தின் பல்வேறு இடங்களில் சமணத் தடயங்களை அடையாளப்படுத்தியுள்ளார். குறிப்பாக இவரால் கண்டுபிடிக்கப்பட்ட சமணப்பள்ளி சமணத்தை பற்றி ஆய்வு மேற்கொள்பவர்களிடையே வரவேற்பை பெற்றதோடு சமண மத தடயங்கள் குறித்த சிறிய புத்தகத்தையும் வெளியிட்டுள்ளார்.

திருப்புல்லாணி கோவிலில் சேதுபதி மன்னர்கள் காலத்தில் திருடனை பிடித்து கொடுத்த வீரனுக்கு சிலை வைக்கப்பட்டுள்ளது குறித்து தமது மாணவிகள் வாயிலாக வெளிப்படுத்தி முத்து வீரப்பன் எனும் அந்த வீரனை அடையாளப்படுத்தியதோடு கேட்பாரற்று இருந்த அந்த சிலை தற்போது வரலாற்று சான்றாக நிற்கிறது.

கழுமர வழிபாட்டு முறைகளையும் கழுவேற்றம்[ குறித்த பல்வேறு சமூக பண்பாட்டு   சான்றுகளை தமது கள ஆய்வின் வழியாக வெளிப்படுத்தியுள்ளார் .

இவர் கல்வெட்டு படியெடுத்தல் , கல்வெட்டு எழுத்துகளை அடையாளம் கண்டு வாசிப்பதற்கான பயிற்சிகள், தொல்லியல் சான்றுகளை எவ்வாறு பாதுகாக்க வேண்டும்  உள்ளிட்ட பயிற்சிகளை மாணவர்களுக்கு அளித்து வருகிறார். இதனால் இவரது மாணவிகள் ஓலைச்சுவடிகள், புதிய கல்வெட்டுகள் ஆகியவற்றை அடையாளம் கண்டுள்ளதோடு ஊடகங்கள் வாயிலாக தங்களது திறனை வெளிப்படுத்தி வருகின்றனர்.

## இராமநாதபுரம் தொல்லியல் மற்றும் வரலாற்று பாதுகாப்பு மையம்
இம்மன்றத்தின் தலைவராக பணியாற்றும் இவர் இவமைப்பை நிறுவி பத்திரிக்கையாளர்கள் தொல்லியல் ஆர்வலர்கள், மாணவர்கள் ஆகியோரை உறுப்பினராக கொண்டு இயங்கி வருகிறார். இவ்வமைப்பின் சார்பாக பல்வேறு தொல்லியல் சார்ந்த நிகழ்வுகளை நடத்தி வருகிறார்.

## திருப்புல்லாணி தொன்மை பாதுகாப்பு மன்றம்
இவ்வமைப்பை கடந்த எட்டு ஆண்டுகளாக தமது பள்ளியில் நிறுவி மாணவர்களுக்கு தொல்லியல் மற்றும் வரலாறு சார்ந்த பல்வேறு பயிற்சிகளையும் வழங்கி வருகிறார்.இவரது மாணவர்கள் தொல்லியல் சார்ந்த ஆய்வுகளில் ஈர்க்கும் வகையில் இம்மன்றம் இயங்கி வருகிறது.

## மேற்கோள்கள்

பகுப்பு:இராமநாதபுரம் மாவட்ட மக்கள்
பகுப்பு:தமிழ் வரலாற்று ஆய்வாளர்கள்
டைபாசுபீன்

**டைபாசுபீன் ** *(Diphosphene)*என்பது (PH)2 என்ற மூலக்கூறு வாய்பாட்டை உடைய சேர்மம். இது E மற்றும் Z இரண்டு வகை வடிவ மாற்றியங்களைக் கொண்டுள்ளது.  டைபாசுபீனானது (PR)2, (R - ஆர்கனைல் தொகுதி) என்ற பொதுவான மூலக்கூறு வாய்பாட்டை உடைய டைபாசுபீன் சேர்மங்களின் முழுத் தொகுதிக்கும்  தாய் சேர்மமாக உள்ளது.

## மேற்கோள்கள்

பகுப்பு:பாசுபரசு சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பாசுபரசு ஐதரைடுகள்
காட்டுபாவா பள்ளிவாசல்

**காட்டுபாவா பள்ளிவாசல்** என்பது தமிழ்நாட்டின் புதுக்கோட்டை மாவட்டத்தில் உள்ள ஒரு முக்கியமான இசுலாமிய பள்ளிவாசல் ஆகும். இதனை காட்டுபாவா தர்கா எனவும் அழைக்கின்றனர்.‌

இங்கு பாவா பக்ருதீன் அவ்லியா என்பவரின் சமாதி உள்ளது. இவரை காட்டுபாவா அழைத்துள்ளனர்.

காட்டுபாவா பள்ளிவாசல் 17-ஆம் நூற்றாண்டில் ஆற்காட்டு நவாப்பால் கட்டப்பட்டது என்கின்றனர். இங்கு நடத்தப்படும் கந்தூரி விழா மிகவும் புகழ்பெற்றதாகும்.

## போர்வை பெட்டி
சந்தனக்கூடு விழாவின் போது பள்ளிவாசலில் இருந்து போர்வை பெட்டி நல்லூர் கிராமத்திற்கு எடுத்து செல்லப்படுகிறது. அங்கு வாழும் இந்துக்கள் போர்வை பெட்டிக்கு வரவேற்பு அளித்து சிறப்பு பூஜைகள் நடத்துகின்றனர். போர்வை பெட்டியை கொண்டு வரும் இசுலாமியர்களுக்கு விருந்து வைக்கின்றனர். பின்னர் போர்வையை தர்காவிற்கு எடுத்து வந்து பாவா மீது போர்வையை போர்த்துகின்றனர்.

## மேற்கோள்கள்

* 
பகுப்பு:புதுக்கோட்டை மாவட்டத்திலுள்ள பள்ளிவாசல்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இவன் தந்திரன்

***இவன் தந்திரன்*** 2017-இல் வெளிவந்த திரைப்படமாகும். இத்திரைப்படத்தை ஆர். கண்ணன் எழுதி இயக்கியிருந்தார். கௌதம் கார்த்திக் மற்றும் சாரதா ஸ்ரீநாத் முன்னணி பாத்திரங்களில் நடித்திருந்தனர். எஸ். தமன் இசை அமைத்தார். ஆகத்து 2016இல் படப்பிடிப்பு தொடங்கியது.

## நடிகர்கள்
* சக்தியாக கௌதம் கார்த்திக் 
* சிரத்தா ஸ்ரீநாத்
* ஆர். ஜே. பாலாஜி
* சூப்பர் சுப்பராயன்
* ஸ்டண்ட் சில்வா
* பரத் ரெட்டி
* மயில்சாமி
* மதன் பாப்
* ஸ்ரீ விக்னேஷ்
* கோபியாக அரி கிருஷ்ணன்

## மேற்கோள்கள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ராமகிருஷ்ணன் ராம்குமார்

**இராமகிருஷ்ணன் இராம்குமார்** என்பவர் இந்திய நாட்டின் முதல்தர மட்டை பந்து ஆட்டக்காரர். இவர் தமிழக அணிக்காக ரஞ்சிக் கோப்பையில் விளையாடியுள்ளார். 

## பிறப்பு
இவர் 1980ஆம் ஆண்டு மார்ச்சு 27 இல் பிறந்தார். இவர் தமிழ்நாடு மாநிலத்தில் உள்ள கடலூர் மாவட்டத்தைச் சேர்ந்தவர்.

## வீரர்
இராம்குமார் இடது கை மட்டைபந்து அடிப்பவர் மற்றும் இடது கை பந்து வீசுபவர். இவர் 2003-04 இல் நடைபெற்ற ரஞ்சிக் கோப்பை மட்டைப்பந்து ஆட்டத்தில் கர்நாடக அணிக்கு எதிராக தொடர்ச்சியாக மூன்று ஆட்டக்காரர்களை வீழ்த்தி அவரது அணிக்கு பெருமை சேர்த்தார்.

## அணி
**ரஞ்சிக் கோப்பை**: தமிழ்நாடு

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:1980 பிறப்புகள்
பினகோலோன்

**பினகோலோன்** (3,3-டைமெதில்-2-பியூட்டனோன்) கரிம வேதியியலில் ஒரு முக்கியமான கீட்டோன் ஆகும். இது ஒரு நிறமற்ற, புதினா அல்லது கற்பூர வாசனையையுடைய திரவமாகும். பூஞ்சைக் கொல்லி ட்ரைஅடிமெபான் தொகுப்பு மற்றும் களைக்கொல்லி மெட்ரிபுசின் தொகுப்புகளில் கிடைக்கக்கூடிய ட்ரைஅசோலைபினகோலோனின் முன்னோடி சேர்மமாகும். இந்த சேர்மம் ஒரு சீர்மையற்ற கீட்டோன் ஆகும்.  α-மெதில் தொகுதியானது குறுக்க வினைகளில் ஈடுபடும். கார்போனைல் தொகுதியானது வழக்கமான வினைகளில் (ஐதரசனேற்றம், ஒடுக்கத்தை தொடர்ந்த அமீனேற்றம்) ஈடுபடும். சோமன் தயாரிப்பில் பயன்படுத்தப்பட்ட பினகோலைல் ஆல்ககாலுடன் தொடர்புடைய சேர்மமாக இருப்பதன் காரணமாக இச்சேர்மமானது 1993 ஆம் ஆண்டில் வேதி ஆயுதங்கள் தொடர்பான மாநாட்டின் சாசனத்தின்படி அட்டைவணை 3 இல் சேர்க்கப்பட்டுள்ளது. ஆசுதிரேலியா தொகுதி உறுப்பு மாநிலங்களில் இதன் ஏற்றுமதிக்கு கட்டுப்பாடுகள் விதிக்கப்பட்டுள்ளது. 

## தயாரிப்பு
வகுப்பறைகளில் மட்டுமாவது, மிகவும் பிரபலமான பினகோல் மறு ஒழுங்காக்கும் வினையின்படி பினகோலோன் உருவாக்கப்படுகிறது. இந்த வினையில் பினகோலானது (2,3-டைமெதில்பியூட்டேன்-2,3-டையால்) புரோட்டானேற்றம் அடைந்து பினகோலோன் கிடைக்கிறது.
: 500x500px
தொழில்முறையில் பினகோலோன் 4,4,5-ட்ரைமெதில்-1,3-டைஆக்சேனின் நீராற்பகுப்பினால் தயாரிக்கப்படுகிறது. 4,4,5-ட்ரைமெதில்-1,3-டைஆக்சேன் பிரின்சு வினையின்படி ஐசோப்ரீன் மற்றும் பார்மால்டிகைடு இணைந்து கிடைக்கும் விளைபொருளாகும்.  பினகோலோன் பிவாலிக் அமிலம் மற்றும் அசிட்டிக் அமிலங்கள் அல்லது அசிட்டோன் இவற்றில் ஒன்றை உலோக ஆக்சைடு வினைவேகமாற்றிகளின் மீது செலுத்தி கீட்டோனாக்கம் செய்வதன் மூலமாகவும் தயாரிக்கப்படுகிறது.   3-Methylbutanal is a starting material for 2,3-டைமெதில்-2-பியூட்டீனின் தொடங்கு பொருளாக 3-மெதில்பியூட்டேன்யால் இருக்கிறது. இவ்வாறு கிடைத்த 2,3-டைமெதில்-2-பியூட்டீன் பின்பு பினகோலோனாக மாற்றப்படுகிறது. C5 ஆல்ககால்களுடன் 2-மெதில்-2-பியூட்டனாலுடன் வினைபுரிவதன் மூலமாகவும் பினகோலோனானது தயாரிக்கப்படலாம்.

## மருந்தாகப் பயன்பாடு
பினகோலோன் பூஞ்சைக்கொல்லிகள், களைக்கொல்லிகள், பூச்சிக்கொல்லிகள் ஆகிய பயன்பாட்டிற்காக அதிக அளவில்  உற்பத்தி செய்யப்படுகிறது.
#விபுனசோலை பின்னோக்கிய பகுப்பாய்வு செய்வதிலிருந்து இது பினகோலோனிிருந்து பெறப்பட்டிருப்பதை அறிய முடிகிறது.
#இச்சேர்மம் பினாசிடில் மற்றும் நாமினிடில் ஆகியவற்றைத் தயாரிப்பதில் பயன்படுகிறது. .
#இஸ்டிரிபென்டால்
#ட்ரைபியூசோன்
#பைவாலோலைல்அசிட்டோநைட்ரைல்,டோராமாபிமோட் தொகுப்பில் பயன்படுகிறது
#ட்ரைஅடிமெபான்
#டைக்ளோபியூட்ரசோல்
#பாக்லோபியூட்ரசோல்
#வால்கனோசோல்

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கீட்டோன்கள்
பகுப்பு:டையால்கைல் கீட்டோன்கள்
நாக நதி ஆறு

**நாகநதி** (*Naganathi River*) இந்தியாவின் தமிழ்நாட்டில் உள்ள திருவண்ணாமலை மாவட்டத்தின் சவ்வாது மலையில் உற்பத்தியாகி ஆரணி வழியாக வாழைப்பந்தல் எனும் இடத்தில் செய்யாற்றில் கலக்கிறது. நாகநதி ஆறு ஆரணி வட்டம், செய்யார் வட்ட  மக்களின் குடிநீர் ஆதாரமாக உள்ளது. நாகநதியின் மொத்த நீர்பிடிப்பு பகுதி 366 சதுர கிலோமீட்டர்கள் ஆகும். 60 சதவீதம் வேலூர் மாவட்டத்திலும், மீதம் 40 சதவீதம் திருவண்ணாமலை மாவட்டத்திலும் இந்நீர்பிடிப்பு பகுதிகள் உள்ளன. வேலூர் மாவட்டம், கணியம்பாடி ஊராட்சி ஒன்றியப் பகுதிகளில் மழைக்காலங்களில் நாகநதி ஓடையில் வரும் தண்ணீர் வீணாக ஏரி, குளம், குட்டைகளில் தேங்கி ஆவியாவதை தடுத்து நேரடியாக பூமிக்குள் செலுத்தக்கூடிய உறை கிணறுகள் 354 இடங்களில் அமைக்கப்பட்டதால், இப்பகுதியில் உள்ள கிராமங்களில் 50 முதல் 70 அடி மட்டத்தில் திறந்த வெளி கிணறுகளில் தண்ணீர் கிடைத்து வருகிறது.

## மேற்கோள்கள்

 
பகுப்பு:வேலூர் மாவட்ட ஆறுகள்
பகுப்பு:திருவண்ணாமலை மாவட்ட ஆறுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருப்பத்தூர் வருவாய் கோட்டம்

**திருப்பத்தூர் கோட்டம்** என்பது தமிழ்நாட்டின், திருப்பத்தூர் மாவட்டத்தில் உள்ள இரண்டு வருவாய் கோட்டங்களில் ஒன்றாகும். இது திருப்பத்தூர் வட்டம் (திருப்பத்தூர் மாவட்டம்), நாட்றாம்பள்ளி ஆகிய வட்டங்களைக் கொண்டுள்ளது.

## மேலும் பார்க்க
* வாணியம்பாடி வருவாய் கோட்டம்

## மேற்கோள்கள்
* 

பகுப்பு:திருப்பத்தூர் மாவட்ட வருவாய் கோட்டங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மனம் வருந்தும் மகதலேனா (டொனாட்டெல்லோ)

மனம் வருந்தும் மகதலேனா என்பது இத்தாலிய மறுமலர்ச்சிக் காலத்தைச் சார்ந்த சிற்பி, டொனாட்டெல்லோவால் 1453–1455 காலகட்டங்களில்  உருவாக்கப்பட்ட மகதலேனா மரியாளின் சிற்பம். இந்தச் சிற்பம் அநேகமாக  புளோரன்ஸில் உள்ள தீக்கையிடத்திற்கென்றுச் செய்யப்பட்டதாக இருக்கலாம். இச்சிற்பம் தன்னுடைய அபூர்வமான யதார்த்தத்தினால் அனைவரையும் மலைப்படையச் செய்தது. இது தற்போது  புளோரன்ஸ் நகரத்திதிலுள்ள  	மியூஸோ டெல்' ஓபெரா டெல் டியோமோவில் அமைந்துள்ளது . இச்சிற்பத்தைைச் செய்வதற்கு  டொனாட்டெல்லோ வெள்ளை புன்னை மரத்தை பயன்படுத்தி்யிருக்கிறார் .

## படிமவியல்
வழக்கமாக கலைகளில் தனியாக சித்தரிக்கப்படும்  மகதலேனா மரியாள் போல் தான் இந்த மனம் வருந்தும் மகதலேனாவும் என்றாலும் மற்ற சித்தரிப்புகளில் கிட்டத்தட்ட பரிபூரண ஆரோக்கியத்தில் ஒரு அழகான இளம் பெண்ணாக காண்பிக்கபட்டிருக்கும் ஆனால் டொனாட்டெல்லோவின் இந்த மென்மையான , உடல் மெலிந்த வடிவம் பொரும்பாலான சித்தரிப்புகளிலிருந்து பெரிதும் மாறுபடுகிறது. இச்சிற்பம் நுணுக்கமான மற்றும் மிக யதார்த்தமான சிற்பவேலையைக் கொண்டுள்ளதால் பிரபலமாக உள்ளது.

மேற்கத்திய திருச்சபையில் ,இடைக்கால புனிதர்களின் வாழ்க்கை வரலாற்றியல்,மகதலேனா மரியாளின் உருவத்தை பெத்தானியாவின் மரியாருடனும், இயேசுவை அபிஷேகித்த பெயரிடப்படாத பாவியினுடனும் எகிப்தின் புனித மரியாருடனும் குழப்பிக் கொண்டது.எகிப்தின் புனித மரியாள் கிழக்கு திருச்சபையில் ஒரு பிரபலமான நபராக இருந்தார். பாலைவனத்தில் மனந்திருந்தி முப்பது ஆண்டுகள் கழிப்பதற்கு முன் அவள் ஒரு வேசியாக இருந்தாள்.

டொனாட்டெல்லோவின் சித்தரிப்பு கிழக்கு ஆர்த்தடாக்ஸின் புனித சின்னமான எகிப்தின் மரியாளின் உருவத்திற்கு ஒத்ததாகவும் அந்த தாக்கத்துடனும் இருக்கிறது. அவளைப் போன்று மெலிந்த உடல் உருவத்துடன் உள்ளது. இதன் மூலம் அவர் மரியாளுக்கு தினசரி தேவதூதர்கள் வனாந்தரத்தில் உணவளித்தனர் என்ற மேற்கத்திய புராணங்களை புறக்கணித்தார்.

## வரலாறு

இச்சிலை சம்பந்தமான ஆவணங்கள் அரிதானவை.புளோரன்ஸில் உள்ள தீக்கையிடத்தில் தென்மேற்கு சுவருக்கு எதிராக மீண்டும் சிலை வைக்கப்படுகிறது என்று 1500 ரில் குறிப்பிடப்பட்டுயிருக்கிறது. இதுவே இச்சிற்பத்தைப் பற்றிய முதல் குறிப்பாகும். பின்னர், சிலை ஒரு சில முறை மாற்றப்பட்டது:1688ல், இச்சிற்பத்திற்கு பதிலாக அவ்விடத்தில் திருமுழுக்குத் தொட்டி வைக்கப்பட்டு இது பத்திரப்படுத்தி வைக்கப்பட்டது. இது 1735ல் தீக்கையிடத்திற்கு கொண்டு வரப்பட்டு தென்கிழக்கு சுவருக்கு எதிராக வைக்கப்பட்டது.1912ஆம் ஆண்டில் இது தென்மேற்கு சுவருக்கு எதிராக வைக்கப்பட்டது. மறுசீரமைப்பிற்குப் பிறகு இன்று புளோரன்ஸ் நகரத்தில் உள்ள மியூஸோ டெல்' ஓ பெரா டெல் டியோமோவில் சலடெல்லா மடாலேனாவில் காணலாம்.

## மேற்கோள்கள்

பகுப்பு:சிற்பங்கள்
அரக்கோணம் வருவாய் கோட்டம்

**அரக்கோணம் கோட்டம்** என்பது இராணிப்பேட்டை மாவட்டத்தில் உள்ள ஒரு வருவாய் கோட்டம் ஆகும். இது பின்வரும் வட்டங்களைக் கொண்டுளள்ளது. 1. அரக்கோணம், 2. நெமிலி, 3. சோளிங்கர் ஆகும்.

## மேலும் பார்க்க
* இராணிப்பேட்டை

## மேற்கோள்கள்
* 

பகுப்பு:இராணிப்பேட்டை மாவட்ட வருவாய் கோட்டங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அணைக்கட்டு (ஊர்)

**அணைக்கட்டு ** () என்பது வேலூர் மாவட்டம், அணைக்கட்டு வட்டம், அணைக்கட்டு ஊராட்சி ஒன்றியத்தில் அமைந்த ஒரு சிற்றூர் ஆகும்.  அணைக்கட்டு வட்டம் மற்றும் அணைக்கட்டு ஊராட்சி ஒன்றியம் ஆகியவைகளின் நிர்வாகத் தலைமையிடம் அணைக்க்ட்டில் உள்ளது. அணைக்கட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

## அமைவிடம்
மாவட்டத் தலைமையிடமான வேலூருக்கு மேற்கே 18 கிலோ மீட்டர் தொலைவில் அணைக்கட்டு உள்ளது. இதன் அஞ்சல் சுட்டு எண் 632 101 ஆகும். அருகமைந்த நகரங்கள் பள்ளிகொண்டா, வேலூர், பேரணாம்பட்டு மற்றும்  ஆற்காடு ஆகும். இதன் அருகே அமைந்த தொடருந்து நிலையம் அணைக்கட்டு மற்றும் விரிஞ்சிபுரம் ஆகும்.

## கல்வி & வழிபாட்டுத் தலங்கள்
இப்பகுதியில் இரண்டு மேல்நிலைப் பள்ளிகளும், சில நர்சரி தொடக்கப் பள்ளிகளும் உள்ளன.பள்ளிகொண்டா நகரில் ஸ்ரீ கிருஷ்ணாபொறியியல் கல்லூரி ஒன்று உள்ளது. இப்பகுதி தரௌபதி அம்மன் கோவில் திருவிழாவிற்கு புகழ் பெற்றது. மழை பெற கோவிலில் மகாபாரத கதை சொற்பொழிவு நடக்கும். இதை கேட்க சுற்றியுள்ள கிராமங்களில் உள்ள மக்கள் வருவார்கள். வாரச் சந்தை ஒவ்வொரு சனிக்கிழமைகளிலும் ஊரின் பொதுவான இடத்தில் நடக்கும்.
## மேற்கோள்கள்

பகுப்பு:வேலூர் மாவட்டத்திலுள்ள கிராமங்கள்
புதுக்கோட்டை வருவாய் கோட்டம்

**புதுக்கோட்டை கோட்டம்** என்பது இந்தியாவின், தமிழ்நாடு மாநிலத்தில் உள்ள புதுக்கோட்டை மாவட்டத்தின் வருவாய் கோட்டம் ஆகும். மாவட்டத்தில் மொத்தம் இரண்டு வருவாய் கோட்டங்கள் உள்ளது. ஒன்று புதுக்கோட்டை, மற்றொன்று அறந்தாங்கி ஆகும்.

* அன்னவாசல்
* அரிமளம்
* விராலிமலை
* குன்றாண்டார்கோயில்
* திருமயம்
* பொன்னமராவதி
* கந்தர்வக்கோட்டை
* திருவரங்குளம்
* கறம்பக்குடி
* புதுக்கோட்டை ஆகிய ஒன்றியங்கள் புதுக்கோட்டை கோட்டத்தின் ஆளுகைக்கு உட்பட்டு வரும். இதனது நிர்வாகத்தின் தலைவராக கோட்டாட்சியர் இருப்பார்.


## குறிப்புகள்
* 

பகுப்பு:புதுக்கோட்டை மாவட்ட வருவாய் கோட்டங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கந்தர்வக்கோட்டை

**கந்தர்வக்கோட்டை** (*Gandarvakottai*) என்பது இந்தியாவின் தமிழ்நாட்டில் உள்ள புதுக்கோட்டை மாவட்டத்தில் உள்ள கந்தர்வக்கோட்டை வட்டம் மற்றும் கந்தர்வக்கோட்டை ஊராட்சி ஒன்றியம் ஆகியவற்றின் நிர்வாகத் தலைமையிடம் ஆகும். இது கந்தர்வக்கோட்டை ஊராட்சியில் அமைந்துள்ளது. இது தஞ்சாவூர் மற்றும் புதுக்கோட்டைக்கு நடுவில் உள்ளது. இது தஞ்சாவூரில் இருந்து 28 கி.மீ. தொலைவிலும்; புதுக்கோட்டைக்கு வடகிழக்கில் 35 கிலோ மீட்டர் தொலைவிலும் அமைந்துள்ளது. கந்தர்வக்கோட்டை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

## சட்டமன்றத் தொகுதி
கந்தர்வகோட்டை சட்டமன்ற தொகுதி தனி தொகுதி ஆகும். இதன் தற்போதைய சட்டமன்ற உறுப்பினர் திரு மா. சின்னதுரை என்பவராவார். இச்சட்டமன்றத் தொகுதி திருச்சி மக்களவைத் தொகுதிக்கு உட்பட்டதாகும்.

## மேற்கோள்கள்

## வெளி இணைப்புகள்
* Gandarvakottai 
* About Gandarvakottai
* [Wikimapi

[பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்] 
பகுப்பு:புதுக்கோட்டை மாவட்டத்திலுள்ள கிராமங்கள்
முத்தால்நாயக்கர்பட்டி

**முத்தால்நாயக்கர்பட்டி** (*Muthalnaickerpatti*) என்ற கிராமம் இந்தியாவில் தமிழ்நாடு மாநிலத்தில் விருதுநகர் மாவட்டத்தில் சாத்தூர் வட்டத்தில் அமைந்துள்ளது. வெள்ளரிக்காய் நகர் எனப்படும் சாத்தூருக்கும் குட்டி சப்பான் எனப்படும் சிவகாசிக்கும் இடையில் இக்கிராமம் இருக்கிறது.

## தட்பவெப்பநிலை
இங்கு அதிகமான வெப்பம் நிலவுகிறது. செப்டம்பர்-அக்டோபர் மழை பெய்கிறது. கோடைகாலத்தில் 35 டிகிரி செல்சியசும் குளிர்காலத்தில் 19 டிகிரி செல்சியசும் வெப்பம் நிலவுகிறது.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:விருதுநகர் மாவட்டத்திலுள்ள கிராமங்கள்
வேலூர் வருவாய் கோட்டம்

**வேலூர் வருவாய் கோட்டம்**  என்பது தமிழ்நாட்டின், வேலூர் மாவட்டத்தில் உள்ள ஒரு வருவாய் கோட்டம் ஆகும். 

இது பின்வரும் வட்டங்களைக் கொண்டுள்ளது.
# குடியாத்தம்
# காட்பாடி
# வேலூர்
# அணைக்கட்டு
# பேரணாம்பட்டு

## மேற்கோள்கள்
* 

பகுப்பு:வேலூர் மாவட்ட வருவாய் கோட்டங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
செய பாதுரி பச்சன்

**செய பாதுரி பச்சன்** (Jaya Bhaduri Bachchan 9 ஏப்ரல் 1948) என்பவர் இந்தித் திரைப்பட நடிகை மற்றும் அரசியலாளர் ஆவார். சிறந்த நடிகை எனப் பாராட்டப்பட்டு 8 பிலிம்பேர் விருதுகளை இவர் பெற்றுள்ளார்.
2007 ஆம் ஆண்டில் பிலிம்பேர் வாணாள் சாதனை விருது இவருக்கு வழங்கப்பட்டது. 1992 இல் பத்மசிறீ விருது பெற்றார்.

## இளமைக்காலம்
செய பாதுரி இந்தியாவில், மத்திய பிரதேசத்தில்  உள்ள சபல்பூரில் இந்துக் குடும்பத்தில் பிறந்தார். போபாலில் தூய சூசையப்பர் கான்வென்ட் பள்ளியில் படித்தார். தமது 15 ஆம் அகவையில் சத்யஜித் ராய் இயக்கிய மகா நகர் என்னும் வங்கத் திரைப்படத்தில் நடிக்கத் தொடங்கினார். 1966 இல் குடியரசு நாள் விழாவில் இவருக்குச் சிறந்த என்.சி.சி விருது வழங்கப்பட்டது.

## நடித்த முக்கியத் திரைப்படங்கள்

உபகார், கோசிஸ், கோரா காகஸ், சஞ்சிர், அபிமான், சுப்கே சுப்கே, மிலி, சோலே ஆகிய திரைப்படங்கள் செய பச்சன் நடித்தவற்றில் பேர் பெற்றவை ஆகும்.
சிறந்த நடிகைக்கான 8 பிலிம்பேர் விருதுகள் பல இவருக்குக் கிடைத்தன. குழந்தைகள்
திரைப்பட சொசைட்டியில் 10 ஆண்டுகள் தலைவராக இருந்தார்.

## குடும்ப வாழ்க்கை

1973 ஆம் ஆண்டில் சூன் மூன்றாம் தேதியில் செய பாதுரி பிரபலத் திரைப்பட நடிகர் 
அமிதாப் பச்சனைத் திருமணம் செய்து கொண்டார்.
பச்சன் தம்பதியருக்கு சுவேதா என்ற மகளும், அபிசேக் என்ற மகனும்  இருக்கின்றனர். மகள் சுவேதா தொழிலதிபர் நிகில் நந்தா என்பவரைத் திருமணம் செய்துகொண்டார். மகன் அபிசேக் பச்சனும் முன்னணி இந்தி நடிகராக விளங்கி வருகிறார். அபிசேக் பச்சன் உலக அழகியும் நடிகையுமான ஐசுவர்யா ராயைத் திருமணம் செய்து கொண்டார்.

## அரசியல் வாழ்க்கை

சமாஜ்வாதி கட்சியில் இணைந்து 2004 ஆம் ஆண்டில் மாநிலங்கள் அவையில் உறுப்பினர் ஆனார். 2012 இல் மீண்டும் உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்தியத் திரைப்பட நடிகைகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:சமாஜ்வாதி கட்சி அரசியல்வாதிகள்
பகுப்பு:1948 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:21-ஆம் நூற்றாண்டு இந்திய அரசியல்வாதிகள்
தென் சென்னை

**தென் சென்னை** (*South Chennai*) என்பது சென்னையின் தென்பகுதிக் குடியிருப்புகளைக் குறிக்கும் சொல். இது வழமையாக அடையாற்றின் தென்புறம் உள்ள பகுதிகளைக் குறிக்கிறது. 1947-இற்கு முன்பு இவை எவையும் சென்னை மாநகராட்சியின் பகுதிகளாக இல்லை. 1990 வாக்கில் இவை சென்னையோடு இப்பகுதிகள் இணைந்தன.

## மேற்கோள்கள்

பகுப்பு:சென்னையின் புவியியல்
மேற்பனைக்காடு

**மேற்பனைக்காடு ** (*Merpanaikkadu*) என்பது இந்தியாவில் தமிழ்நாடு மாநிலத்தின் புதுக்கோட்டை மாவட்டத்தில் உள்ள அறந்தாங்கி வட்டாரத்திலடங்கிய மேற்பனைக்காடு  ஊராட்சிக்குட்பட்ட சிற்றூராகும்.

## விளக்கப்படங்கள்
 2001 மக்கள் தொகை கணக்கெடுப்பின்படி, மேற்பனைக்காட்டின் மொத்த மக்கள் தொகை 6,732 இல் 3,267 ஆண்களும்  3,465 பெண்களும் இருப்பதாக புள்ளிவிபரம் சொல்கிறது. மொத்த மக்கள் தொகையில் 4,328 பேர் கல்வி அறிவு பெற்றவர்கள்.

## மேற்கோள்கள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
துளை மேடை

வலது|thumb|300x300px|துளை மேடையானது இடது புறத்தில் உள்ள படத்தில் காட்டப்பட்டுள்ளது. நடுவில் உள்ள படம் வாயு உள்நுழையும் குழாய் மற்றும் துளையின் வழிசென்று குமிழ்கள் உருவாவதைக் காட்டுகிறது. வலதுபக்கத்தில் உள்ள படம்  வாயுத்தாழியில் அமைக்கப்பட்டுள்ள பயன்பாட்டில் உள்ள துளைமேடையைக் காட்டுகிறது.
**துளை மேடை** (*Beehive shelf*) என்பது ஆய்வுகூடத்தில் உள்ள  ஒரு சாதனமாகும். இது வாயுத்தாழியின் மீது கவிழ்த்து வைக்கப்படும் வாயுவை சேகரிக்கும் சாடியைத் தாங்கிப்பிடிக்கவும்,  வாயுவைக் கொண்டுவரும் குழாயை இணைக்கவும் பயன்படக்கூடிய, துணை செய்யும் அமைப்பாக இது உள்ளது.

## வரலாறு
இஸ்கெப் எனப்படும் புல்வகையிலிருந்து உருவாக்கப்பட்ட ஆரம்ப கால தேன்கூடுகளின் வடிவத்திலிருந்து இந்தப் பெயர் தோன்றியுள்ளது.  தட்டையான சக்கர வடிவினை உருவாக்குவதற்காக, புற்கட்டுக்களை இணைத்து வட்ட வடிவமான ஒரு அமர்விடம் உருவாக்கப்பட்டது. அதே வகையான புற்களைப் பயன்படுத்தி பக்கச்சுவர்களும் எழுப்பப்பட்டன. தேனீக்கள் கூட்டின் உள்ளே செல்வதற்கும், கூட்டிலிருந்து வெளியே வருவதற்கும் ஒரு பாதை உருவாக்கப்பட்டது. இந்த அமைப்பை நினைவுபடுத்துவதாகவே, ஆய்வுக்கூடத்தில் பயன்படும் துளைமேடை அமைந்துள்ளது.

## கூடுதல் வாசிப்புக்காக
* Griffin, John Joseph, *[https://books.google.com/books?id=ZwkNAAAAYAAJ&pg=PA226&dq=Beehive+shelf&as_brr=1 Chemical Handicraft: A Classified and Descriptive Catalogue of Chemical Apparatus]*, page 226, 1877

பகுப்பு:ஆய்வுக்கூடக் கருவிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தென் திருவாங்கூர் இந்துக் கல்லூரி

**தென் திருவாங்கூர் இந்துக் கல்லூரி** (*South Travancore Hindu College*) கன்னியாகுமரி மாவட்ட தலைநகர் நாகர்கோவிலில் உள்ளது. இக்கல்லூரி பொதுவாக, எஸ்.டி. இந்துக் கல்லூரி என்று அழைக்கப்படுகிறது. இக்கல்லூரி நாகர்கோவிலில் உள்ள பழைமையான கல்லூரி ஆகும். இது சுய நிதியுதவி படிப்புகளை வழங்குகிறது. இந்தக் கல்வி நிறுவனம், மாவட்டத்தின் இரண்டு பழமையான கல்லூரிகளில் ஒன்றாகும். மற்றொன்று, *[[ஸ்காட் கிறிஸ்துவக் கல்லூரி]]* ஆகும். இக்கல்லூரியில் இளங்கலை, முதுகலை மற்றும் பட்டயப்படிப்புகள் வழங்கப்படுகின்றன. இருபாலரும் படிக்கும் கல்லூரி 1952ஆம் ஆண்டில் நிறுவப்பட்டது. இது திருநெல்வேலி மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது.
 

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
அழுத்த சோதனைகள்

**அழுத்த சோதனைகள்** வெவ்வேறு அழுத்த நிலைகளில் பொருள்களின் பண்புகள் எவ்வாறு மாறுபடுகின்றன என்பதை அறிய நமக்கு உதவுகிறது.சோதனைகளானது வெவ்வேறு அழுத்தங்களில் அதாவது குறைவழுத்தம் மற்றும் மிகை அழுத்தங்களில் நிகழ்த்தப்படுகிறது. உதாரணமாக நீரானது குறைவழுத்தத்தில் குறை வெப்பநிலையிலேயே அதாவது 100 0C க்கு (0Celcius) குறைவான வெப்பநிலையிலேயே கொதிக்கிறது. அழுத்தத்தை குறைக்க வெற்றிட பம்புகளும், அதிகரிக்க பிஸ்டன் - உருளை அமைப்பும் பயன்படுத்தப்படுகிறது. இவ்வமைப்பை பயன்படுத்தி அழுத்தத்தை 5 ஜிகா பாஸ்கல் (GPa) வரை உயர்த்த இயலும். பிஸ்டனைப் பயன்படுத்தி கன அளவைக் குறைக்க அழுத்தம் உருளையினுள் உயர்கிறது. அழுத்தத்தைக் குறைக்க இருவேறு வகையான அழுத்தக் குறைப்பானகள் பயன்படுத்தப்படுகின்றன. வைரத்தைப் பயன்படுத்தி உருவாக்கப்படும் அழுத்தக் குறைப்பானானது அறிவியல் சோதனைகளிலும், வணிக அளவில் உயர் அழுத்த சோதனைகளிலும் பெயன்படுத்தப்படுகிறது. இவ்வமைப்பை பயன்படுத்தி 101 ஜிகா பாஸ்கல் வரை அழுத்தத்தை உயர்த்த இயலும். தற்போது மிகையாக 560 ஜிகா பாஸ்கல் வரை உயர்த்தி பொருளின் அளவை மிகச் சிறிதளவாக 10−5 மீட்டர் (meter) வரை கொண்டுவரப்பட்டுள்ளது.

## மேற்கோள்கள்

பகுப்பு:இயற்பியல்
அக்கி ரொட்டி

**அக்கி ரொட்டி** ()  இந்தியாவின், கர்நாடகத்தின் தனித்துவமான அரிசி சார்ந்த காலை உணவு ஆகும். *அக்கி ரொட்டி* என்ற கன்னடச் சொல்லின் பொருள் "அரிசி ரொட்டி" என்பதாகும். அரிசி மாவில் உப்பையும், நீரையும் கலந்து மென்மையாகும்வரை நன்றாகப் பிசையப்படுகிறது. வெங்காயம்,  கேரட், நறுக்கப்பட்ட வெந்தய இலைகள், நறுக்கப்பட்ட கொத்தமல்லித் தழை, சீரகம்,  எள்  ஆகியவற்றைத் தேவைப்பட்டால் மாவைப் பிசையும்போது சேர்க்கலாம். எண்ணெய் தடவப்பட்ட ஒரு தோசைக் கல்லில் மாவை இட்டுக் கைகளால் அழுத்தி மெல்லிய ரொட்டியாகத் தட்டவேண்டும். சிறிய அளவு எண்ணெயை ரொட்டி முழுவதும் தடவி, ரொட்டியை பொன்நிறமாகும்வரை வேகவைக்கப்படுகிறது. இப்போது அக்கி ரொட்டி சூடாக பரிமாறப்படுகிறது, சட்னியை தொட்டுக்கொண்டு சாப்பிடலாம். அக்கி ரொட்டியானது வெண்ணெய் அல்லது நெய் ஆகியவற்றைச் சேர்த்தும் செய்யலாம். இரவில் மிச்சமாகும் சோற்றையும் அதற்கு இணையாக அரிசி மாவையும் சேர்த்து அரைத்துக் கொண்டு அதில் தேவையான அளவு உப்பு, தண்ணீர் சேர்த்துப் பிசைந்து தோசைக்கல்லில் இட்டு ஒரு பக்கம் சுட்ட பின்னர் அந்த ரொட்டியை எடுத்து இடுக்கியின் துணையுடன் அப்படியே அடுப்பில் உள்ள தீயில் வாட்டி வேகவைத்தும் வேறுமுறையில் செய்து பரிமாறுவார்கள்.

## மேற்கோள்கள்

## இதையும் காண்க
* ராகி ரொட்டி
பகுப்பு:கர்நாடக சமையல்
பகுப்பு:உரொட்டிகள்